Nacionalni park Waterberg
<s>Nacionalni park Waterberg (Waterberg National Park) je nacionalni park u centralnoj Namibiji na istoimenom platou, 68 km istočno od grada Otjiwaronga.</s>

<s>Plato Waterburg je donekle istaknuta lokacija, izdižući se visoko iznad ravnica Kalaharija istočne Namibije.</s><s>Park Waterburg i oko 405 km² okolnog područja proglašeno je prirodnim rezervatom 1972. godine.</s><s>Plato je najvećim dijelom nepristupačan, tako da je početkom 1970tih nekoliko ugroženih namibijskih vrsta ubrzo premješteno na to područje da bi ih zaštitili od grabežljivaca i spriječilo njihovo izumiranje.</s><s>Program zbrinjavanja je bio uspješan te danas Waterberg opskrbljuje sa rijetkim životinjama ostale namibijske prirodne parkove.</s><s>U ovo područje je iz Damarlanda ponovno uveden i crni nosorog (Diceros bicornis).</s>

<s>Nacionalni park Waterberg plato je ekološki raznovrsan i bogat.</s><s>U njemu živi preko 200 različitih vrsta ptica, a tu živi i nekoliko rijetkih vrsta malih antilopa na nižim padinama planine.</s>

<s>Geološki najstariji stjenoviti stratum star je preko 850 miliona godina, a otkriveni su i ostaci dinosaura stari oko 200 miliona godina.</s>

<s>Naseljavanje ljudi</s>

<s>Prvi narodi koji su naseljavali ovo područje bili su plemena San, koji su iza sebe ostavili crteže u stijenama za koje se vjeruje da su stari nekoliko hiljada godina.</s><s>Malehno pleme San do nedavno je živjelo svojim tradicionalnim načinom života na platou sve do kraja 1960tih.</s>

<s>Podnožje planine je bilo poprište jedne od velikih prekretnica u historiji Namibije.</s><s>Ovdje se 1904. godine odvijala bitka kod Waterberga, koja je bila posljednja i najveća bitka koju je vodio narod Herero protiv njemačkih kolonijalnih snaga.</s><s>Nakon bitke, desio se genocid nad narodom Herero i Namaqua, tokom kojeg je stradalo gotovo dvije trećine herero populacije, a tek oko hiljadu ih je uspjelo pobjeći u britansku koloniju Bečuanland (danas Bocvana), gdje su dobili azil.</s><s>I danas se pored odmarališta Bernabe De La Bat mogu vidjeti grobovi njemačkih vojnika koji su poginuli kod Waterberga.</s>

<s>Vanjske veze</s>

<s>Svjetski monitoring centar za konzervaciju 
 Waterberg Namibija</s>

<s>Waterberg</s>

